CELEX: 62013CN0351
Language: fi
Date: 2013-06-25 00:00:00
Title: Asia C-351/13: Kanne 25.6.2013 — Euroopan komissio v. Helleenien tasavalta

7.9.2013   
            
            
               FI
            
            
               Euroopan unionin virallinen lehti
            
            
               C 260/27
            
         Kanne 25.6.2013 — Euroopan komissio v. Helleenien tasavalta
   (Asia C-351/13)
   2013/C 260/48
   Oikeudenkäyntikieli: kreikka
   
      Asianosaiset
   
   
      Kantaja: Euroopan komissio (asiamiehet: A. Markoulli ja B. Schima)
   
      Vastaaja: Helleenien tasavalta
   
      Vaatimukset
   
   
               —
            
            
               On todettava, että Helleenien tasavalta on jättänyt noudattamatta munivien kanojen suojelun vähimmäisvaatimuksista 19.7.1999 annetun neuvoston direktiivin 1999/74/EY (1) 3 artiklan ja 5 artiklan 2 kohdan mukaisia velvoitteitaan, koska se ei ole varmistanut, ettei munivia kanoja 1.1.2012 alkaen enää kasvatettaisi varustelemattomissa häkeissä
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Direktiivin 1999/74/EY 5 artiklan 2 kohdassa kielletään munivien kanojen kasvattaminen varustelemattomissa häkeissä 1.1.2012 alkaen. Direktiivin 1999/74/EY 3 artiklassa korostetaan lisäksi, että jäsenvaltioilla on velvollisuus varmistaa, että omistajat ja pitäjät käyttävät muniviin kanoihin vain direktiivissä sallittuja tuotantomenetelmiä.
   Komissio oli kiinnittänyt jäsenvaltioiden huomiota niiden velvollisuuteen noudattaa edellä mainittuja direktiivin säännöksiä jo vuodesta 2011. Helleenien tasavallan toimittamista tiedoista kävi ilmi, että merkittävä osa munivien kanojen tuotantolaitosten omistajista ja pitäjistä ei pystyisi alkamaan noudattaa direktiivissä 1999/74/EY niille asetettuja velvoitteita kyseisessä direktiivissä säädettyyn vaatimustenmukaisuuspäivään mennessä.
   Helleenien tasavallan oikeudenkäyntiä edeltävässä menettelyssä esittämistä tiedoista sekä niiden tuoreemmista päivityksistä käy ilmi, ettei Helleenien tasavalta vielä noudata direktiivin 1999/74/EY 3 artiklan ja 5 artiklan 2 kohdan mukaisia velvoitteitaan.
   
      (1)  EYVL L 203, 3.8.1999, s. 53–57.